Peter Sanawad

Peter Sanawad (szül: Bihari Péter Miskolc, 1975. március 24.–) irodalmár és író.

Gyermekkora, tanulmányai 
Miskolcon született, Bihari Péter néven, apja Bihari Sándor, édesanyja Berlik Ágota. Iskoláit Miskolcon végezte, a lakóhelyéhez közeli általános iskola után minőségbiztosító-számítástechnikusi oklevelet szerzett a diósgyőri Gábor Áron középiskolában, majd magyar szakos tanári diplomát a helyi egyetemen.

2005-ben nappali tagozaton irodalomtudományi PhD-t végzett, Kabdebó Lóránt doktoranduszaként. Az Avana Arcképcsarnok című kiadványnak írt bemutatkozása szerint fiatal korában nagy kedvet érzett az amatőr filmezéshez; első novellái is tulajdonképp irodalmi forgatókönyvek voltak. Érdeklődésének fő vonala a science fiction történetek, képregények és rajzfilmek. Erős a problémaérzékenysége, melynek felszínre hozása adta kezdeti írásainak lényegét (Metszéspont, Az Amalthea titka).

Egyetemi éveinek témája a világ utópisztikus irodalmának vizsgálata volt, mely később kiegészült a science fiction tudományos alapú szemléletével is. Első tudományos igényű dolgozata az utópiákról szólt (A méhészet hatása a XX. századi utópiákra – 1997), majd 1999-ben Babits Mihály: Elza pilóta vagy a tökéletes társadalom című regényének akkori legtágabb szemléletű elemzését készítette el, melynek tömörített kivonata 2003-ban a Miskolci Egyetem kiadásában meg is jelent (szerk. dr. Fazekas Csaba).

A diplomamunkáját az utópisztikus regények városábrázolásaiból írta, a kismonográfia kivívta az egyetemi tanárok elismerését, és megalapozott egy tudományos-fantasztikus irodalomtörténeti kutatást, mely 2004 októberében a Bihari Péter által szerkesztett Holdudvar című irodalomkritikai lap megjelenésében csúcsosodott ki. A munka nagymértékben elősegítette a science fiction magasirodalmi megismertetését. A munkát nagyban támogatta dr. Szili József, dr. B. Juhász Erzsébet tanszékvezető docens, illetve Pásztor Imre, dr. Kovács Béla Lóránt és Viola Zoltán.

Művei
1995-ben jelentek meg első novellái a Solaria online sci-fi magazinban, Juhász György szerkesztésében (A szörnyetegek sorsa (1995), Veszélyes éj (1996), Áramszünet (1996), Elfelejteni (1998).

Bihari Péter nyomtatásban is megjelent írásainak kezdetét az 1997-es év jelentette (A galaktikus enciklopédia margójára, 1997). A Miskolci Egyetem Bolyai kollégiumának kiadásában megjelentek a következő írásai: A napkeltére várva (1998), Majd ha a Nap… (1999) illetve Együttállás (2000), míg A Mártírok alkonya (2004) című írása a Cherubion kiadónál megjelenve csatlakozott ehhez a ciklusához. A Miskolci Egyetem Bolyai Kollégiumának kiadásában jelent meg a szerző Merkúr (2001) című novellája, ennek hősei a bolygóra elsőként leszállt űrhajósok. Maguk a kezdeti írások nem tekinthetők igazán jelentős alkotásoknak, inkább a kezdő stiliszta próbálkozásainak egy működő irodalmi nyelv és irodalmi stílus megteremtésére. Bár a megjelenésük idején népszerűek lehettek, utólagos elemzésüknek hibák egész sorát kell regisztrálnia. A sokszor anekdotikus tömörség néha nehezen keverhető a filozófiai mondanivalóval (S e távoli csillagon, MERt, 1999), a teológiai kérdés tudományos alapú vizsgálata pedig helyenként dagályosságba fullad (Epilógus, 2001). Mindazonáltal néha a science fiction jó keretet ad nála egy-egy filozófiai probléma megragadásához, ilyenkor a remek novella születésének ismét csak a felületesség mértéke szab határt (A tett halála, 2001).

Egyik ismert műve, A güzü (2001) – Cherubion kiadónál megjelent – novella, melynek két folytatása is megjelent Káin, valamint Létra a tetőn címmel. Az írások az emberi lét komikumára, a feszült helyzetekben rejlő nevetségesre, a legmélyebb problémák legkönnyedebb szemléletére tesznek kísérletet.

Téridő Horizont című kiadványa 5 megjelenést ért meg. Az Elza pilótáról írt dolgozata vitára ösztönözte az ország elismert Babits-kutatóit (dr. Kelevéz Ágnest a Petőfi Irodalmi Múzeumtól, illetve dr. Sipos Lajos egyetemi docenst az ELTE BTK-ról), akik Bihari Péter nézeteivel sok helyen vitába szálltak, mindamellett elismerték azok újszerűségét.

Regények 

Gyorsbüfé a Szíriuszon, regény, Ezüstláng antológia, Cherubion kiadó, 2004
Ártatlan vér, regény, Cherubion kiadó, 2006
Az utolsó világ, regény, Cherubion kiadó, 2011
Hívószó, regény, Főnix könyvműhely, 2014 
Hollóvér, regény; Főnix Nova, 2018

Kisregények 

Létra a tetőn (kisregény, Én, a halhatatlan antológia, Cherubion, 2003)
Menekülés a Lucas lagerből, (kisregény, Új Galaxis 7, 2005)
Zuhanó Világ (kisregény, Csillagárnyék antológia, Cherubion, 2005)
Hoffmann horrormeséi (kisregény, Ellenérdek antológia, 2007)
Visszatérés a Zuhanó Világra (Fény a horizonton, 2010)

Novelláskötet 

Merkúr, novellafüzér, Lilli, 2008

Antológiákban megjelent művei

A galaktikus enciklopédia margójára (novella, Labdázó angyalok, Alterra, 1997)
A szörnyetegek sorsa (novella, Marsyasy Plusz 4., 1997., 34.)
A napkeltére várva (elbeszélés, Éltem, írtam, érted, Miskolci Egyetem, 1998)
Metszéspont (novella, Virágzó kopjafák, Miskolci Egyetem, 1999)
Majd ha a Nap… (elbeszélés, Virágzó kopjafák, Miskolci egyetem, 1999)
In aeteta aurea (vers, A pillanat története, Miskolci Egyetem, 2000)
Eördögh és Pokol (novella, Téridő horizont, 1999)
Elvarázsolt hegyek (Avana arcképcsarnok, 2000)
S e távoli csillagon (novella, MERt I. évf. 3. szám) 
A Szörny (novella, Téridő horizont 2, Paul Sistern álnéven, 2000)
Évforduló (egyperces novella, Álomban, ködben, harmatban, Alterra, 2000)
A démon órája (novella, Téridő horizont 2., 2000)
Együttállás (novella, A pillanat története, Miskolci Egyetem, 2000)
A Titánszárnyú angyal (Téridő horizont 3., Peter Sanawad néven, 2000)
Kocsi-út az éjszakában, Téridő horizont 4., 2000)
A güzü (kisregény, Hullócsillag, Cherubion kiadó, Peter Sanawad néven, 2001)
Epilógus, (novella, Avana Arcképcsarnok, 2001)
Merkúr (A pillanat története, 2001)
A tett halála (Téridő horizont 5., 2001)
Az elfeledett hősök (MERt. III. évf. 30., 2001)
Káin (kisregény, A jég birodalma, Cherubion 2002)
Bonaparte, mon amour (elbeszélés, Átjáró magazin 2002/2)
A vöröshajú lány (novella, Izzó parázs, Cherubion, 2002)
A hajótörött vacsorája (Magyar konyha, 2002)
A hajótörött vacsorája (MERt, 2002)
Imádság lányomért (novella, Fényözön, Cherubion, 2003)
A vadmacska (novella, Az öröklét nyomában, Cherubion, 2003)
A sárkány harmadik foga (egyperces novella, 101 mini fantasy történet, Cherubion, 2003)
Mártírok alkonya (novella, Ellenjáték, Cherubion, 2004)
A kínai szakácsa esete a Marson (novella, Új Galaxis 3, 2004)
Mindennapi kenyerünket... (novella, Holdudvar magazin, 2004)
A Mars gyöngye (novella, Új Galaxis 3, 2004)
Istár pokoljárása (novella, Új Galaxis 4, 2004)
Határőr (novella, Új Galaxis 5, 2005)
Árnyék (novella, Új Galaxis 5, 2005)
Előszó (novella, Új Galaxis 6, 2005)
Maya tánca (novella, Hihetetlen, 2005 szeptember [különszám]
Istár papnői (novella, Új Galaxis 7, 2005)
Esti vendég (novella, Új Galaxis 8, 2006)
A güzü visszatér (kisregény, Ellensúly, Cherubion, 2006)
Jane, ügyelj Csitára (elbeszélés, Amnézia antológia, 2008)
Holdnővér (novella, Téridő horizont 2008 december)
Hiba a csillagokban (novella, A sors kereke antológia, 2009)
Farkasátok (egyperces novella, Téridő horizont, 2009 február)
A güzü metamorfózisa (novella, Téridő horizont, 2009 február)

Egyéb novella weben 

A szörnyetegek sorsa (Solaria, 1995)
Eső (Solaria BBS, 1996)
Áramszünet (Solaria, 1996)
Veszélyes éj (Solaria, 1996)
Elfelejteni (Solaria, 1998)
Az individuum (Polgár Sándor honlapja, a novella 1999-es)
A hajótörött vacsorája (MERt.net, 2001)
Az Átreisz holdjai (Eve Rigel honlapja, a novella 2004-ből származik)
Fénytörés (Eve Rigel honlapja, a novella 2004-ből származik)
Előszó (novella, Új Galaxis 6, 2005)

Kritikái weben 

Antal József: Diagnózis (könyvkritika)
Eric Asvak: Vér/Vonal (könyvkritika)

Esszék, tanulmányok 

Babits Mihály Elza pilótájának kozmológiája (Miskolci Egyetem, 2000)
Önéletrajz, Avana Arcképcsarok, 2000
Gondolataim, humoreszk, KEFE szekciókiadvány, 2002
Szellem és tudomány, Téridő horizont 2. szám, 2000
Az egyensúlyról, humoreszk, KEFE szekciókiadvány, 2002
Aki nem sci-fi, járjon utána, Átjáró magazin 6, 2003
Az Elza pilóta kozmológiája, 2001-es TDK dolgozatok, Miskolci egyetem, 2003 (csonka)
Tariménes és Kliminus Miklós utazásai, PhD-konferencia, szekciókiadvány, Miskolc, 2003
A megfordíthatatlan idő, Új Galaxis 6, 2005
Értékelő gondolatok (társszerző JÁNOSI Fruzsina), Volt egy ember, antológia, Miskolc-Eger, 2005
A jövő század regénye, Doktoranduszok fóruma (a Bölcsészettudományi kar szekciókiadványa), 2005
Gótikus sajátosságok Cholnoky Viktor prózájában, Új Galaxis 7, 2005
Előretekintés a szocializmusba a szocializmus után, tanulmány, Új Galaxis 9., 2006
Fantasztikum, beköszöntő, Avana arcképcsarnok, 2007
A sci-fi közelmúltja, tanulmány, Új Galaxis 12, 2008
Entrópia az irodalomban, tanulmány, Valóság, 56. évf. 8. sz. (http://epa.oszk.hu/02900/02924/00008/pdf/EPA02924_valosag_2013_8_093-102.pdf), 2013

Hivatkozások

Külső hivatkozások
Peter Sanawad honlapja
Takács Gábor: A távoli tájak antropológiája (Holdudvar magazin, 2004)
Nemes István: Peter Sanawad, Álomvarázs antológia 2003

Magyar sci-fi-szerzők
Miskolciak
Nevet változtatott magyar személyek
1975-ben született személyek
Élő személyek